
ÖNKORMÁNYZATI      TÁJÉKOZTATÓ
2012.  I. szám
Tisztelt Lakosaink!

Az önkormányzati tájékoztató tartalmazza az alábbiakat:

· A Képviselő-testület által alkotott rendeleteket és határozatokat

· Tájékoztatót Kisszállás község szennyvíztisztítása és csatornázása projekt megvalósí-tásának előkészületeiről
· Felhívást a parlagfű elleni védekezésről

· Felhívást az állattartással kapcsolatos szabályokról
· Tájékoztatót a szervezett eboltás időpontjairól
· Tájékoztatót a sírhelyek újraváltásáról
· Általános tájékoztató a lomtalanításról
· Híreket 
· a Sallai István Általános Iskola életéből
· a Napraforgó Óvodából életéből
· a Művelődési Ház és Könyvtár életéből

· Tájékoztató a Polgármesteri Hivatal ügyfélfogadási rendjéről.
A Képviselő-testület által alkotott rendeletek, 

fontosabb határozatok:

A Képviselő-testület 2012. év eddig eltelt időszakában 7 alkalommal ülésezett.

A Képviselő-testület fontosabb rendeletei:

1.) Elfogadta az Önkormányzat 2012. évi költségvetési tervéről szóló rendeletét,
2.) módosította – az előző évi beszámoló elkészítése érdekében – az Önkormányzat 2011. évi költségvetéséről szóló rendeletét,
3.) elfogadta az Önkormányzat 2011. évi költségvetési tervének végrehatásáról szóló rendeletét,
4.) módosította a személyes gondoskodást nyújtó szociális ellátások igénybevételéről szóló rendeletét,
5.) módosította a szociális igazgatásról és szociális ellátásokról szóló rendeletét,
6.) módosította a gyermekvédelem helyi rendszeréről szóló rendeletét,
7.) módosította a települési szilárd hulladékkezelési helyi közszolgáltatásról szóló rendeletét,
8.) megalkotta a nemdohányzók védelmének helyi szabályairól szóló rendeletét, melyben foglaltak alapján tilos a dohányzás az önkormányzat tulajdonában és fenntartásában lévő autóbuszváró épületben és az azt körülvevő közterületen, az épület falaitól számított 10 m-en belül, az épületet körülvevő betonjárda, a felszállást segítő járdaszigeten, valamint a piaccsarnok (nyitott) oldalfallal és kerítéssel határolt teljes területén. Közterületen a dohányzás megengedett az autóbuszváró épületével szemben lévő közparkban lévő sétálóút mellett (táblával jelzett) területen, valamint a piaccsarnok mellett lévő parkolóban (táblával jelzett) kijelölt helyen a piaccsarnok bejáratától számított 10 méteren kívül.
9.) hatályon kívül helyzete az önkormányzati tulajdonú vízi-közműből szolgáltatott ivóvíz díjának megállapításáról szóló rendeletét, tekintettel arra, hogy az ártörvény alapján 2012. január 1-től már megszűnt a települési önkormányzat felhatalmazása az önkormányzati tulajdonú víziközműből szolgáltatott ivóvíz díjának meghatározására. A további díj-megállapítási jogkört az Országgyűlés a víziközmű törvény 74. §. (2) bekezdés 3. pontjával miniszteri hatáskörbe. 

A Képviselő-testület 2012. évi költségvetéséről:
A Képviselő-testület az 1/2012.(II.21.) számú rendeletében a 2012. évi költségvetésének bevételi és kiadási főösszegét 955.045 e Ft-ban állapította meg. Miután a költségvetésben 49.360 e Ft működési hiány van, ezért a Képviselő-testület pályázatot nyújtott be az önhibáján kívül hátrányos helyzetbe került önkormányzatok támogatására a Belügyminisztériumhoz. 
Az önkormányzat 2011. évi költségvetésének végrehajtásáról:

A Képviselő-testület a 6/2012.(III.29.) számú rendeletével fogadta el az önkormányzat 2011. évi költségvetésének végrehajtásáról szóló beszámolót. A 2011. évi költségvetés pénzforgalmi bevételi főösszege 413.929 e Ft, a kiadási főösszege 413.991 e Ft volt, az önkormányzat a költségvetési évet -1.492 eFt tárgyévi helyesbített pénzmaradvánnyal zárta. Az önkormányzat a 2011. évi költségvetési évet előirányzat szintjén eredetileg 61.603 eFt-tal hiánnyal tervezte, mellyel szemben sikerült azt év végére 32.321 eFt-ra lecsökkenteni. 

Az önkormányzat az iskolatető felújításhoz elnyert 38.455 e Ft uniós támogatást 2012. évben megkapta. 

A Képviselő-testület fontosabb határozatai:

A Képviselő-testület az eltelt időszak alatt 55 határozatot hozott.

2012. január 1. napjától megszüntetésre került a Halasi Többcélú Kistérségi Társulás Szociális Szolgáltató Központ keretében működő Támogató Szolgálat és Közösségi Ellátás. Mindkét esetben nem kötelező önkormányzati feladat ellátása történt, melynek kiadásai 2011. december 31-ig a társulás keretében elnyert támogatásból kerültek finanszírozásra.

Az önkormányzat már két alkalommal benyújtotta a rövid időtartamú közfoglalkoztatásra irányuló pályázatát a településen élő és bérpótló juttatásban részesülő személyek foglalkoztatására a Start munkaprogram keretében, ahol 100 %-os támogatottság mellett 31 fő teljes munkaidejű foglalkoztatására van lehetőség 2012. december 31-ig.

Ezen felül van még lehetősége az önkormányzatnak a hagyományos foglalkozatás keretében 85 %-os támogatottság mellett napi 6 órában 5 hónapos időtartamra, éves szinten 17 fő részére. 

2012. január 1-től Dr. Endrész Ákos fogorvos látja el Kisszállás település mellett teljes munkaidőben Tompa város fogászati alapellátását is.  

Tanyafejlesztés program keretében a Képviselő-testület 2011. őszén pályázatot nyújtott be „A villany nélküli tanyák energiaellátását megújuló energiaforrásokkal biztosító önkormányzati fejlesztésére”. A pályázat 7.430.860 Ft összegű támogatásban részesült, melynek keretében a településen lévő két olyan külterületen élő többgyermekes család tanyájába kerül kialakításra megújuló energiaforrás felhasználásával az energia ellátás, ahol eddig még nem állt rendelkezésre a villamos áram. Az önkormányzat 825.652 Ft összegű önerő fedezetet vállalt fel a beruházás megvalósításához.

Tájékoztató a Kisszállás község szennyvíztisztítása és csatornázása projekt

(KEOP 2.1.0/B/10-2010-0044) megvalósításának előkészületeiről

Kisszállás Község Önkormányzata hosszas előkészületek után 2011. július 21-én támogatási szerződést kötött „Kisszállás Község Szennyvíztisztítása és csatornázása” elnevezéssel a Nemzeti Fejlesztési Ügynökséget képviselő „ENERGIA KÖZPONT” Nonprofit Kft-vel.  A szerződés megkötésével hivatalosan elkezdődött a projekt megvalósítása. 

A beruházás tervei szerint a község belterületén gravitációs rendszerű csatornahálózat létesül, négy öblözet kialakításával, összesen 944 db bekötéssel. A csatornahálózat az úgynevezett „lődomb” szomszédságában létesítendő szennyvíztisztító telephez lesz rácsatlakoztatva.

A projekt összes elszámolható nettó költsége 1.186.062.345,- Ft, azaz egymillárd-száznyolcvanhatmillió-hatvankétezer-háromszáznegyvenöt forint.  A támogatás mértéke az elszámolható költségek 80,61 %-a, legfeljebb 956.165.911 Ft. 

A finanszírozás lényeges eleme a lakossági előtakarékossági szerződések alapján az OTP-vel megkötött hitelszerződés (114.837.173 Ft), valamint az EU Önerő Alap támogatása (63.282.594 Ft).  

Projektelemek: 1. Tanulmányok, vizsgálatok 2. Tervezés 3. Közbeszerzések: a) Kivitelezés   
b) Projektmenedzsment c) Mérnöki feladatok d) Tájékoztatás és nyilvánosság.
A szerződés megkötése óta eltelt időszakban legfőbb teendőnk a közbeszerzések előkészítése és lebonyolítása, valamint az elvi vízjogi engedélyezés volt.  Jelenleg a legjelentősebb projektelem, a kivitelezés közbeszerzésének minőségbiztosítása folyik. Reményeink szerint a nyár elejére lebonyolítható lesz az eljárás, és megtörténhet a kivitelező kiválasztása. A kivitelező első feladata a kiviteli tervek elkészíttetése, és engedélyeztetése lesz. Az építési munkák várhatóan 2013. év elején kezdődhetnek.
Felhívjuk a figyelmet, hogy önkormányzatunk a csatornázás megvalósításával a törvényi előírásoknak igyekszik megfelelni, mert a jelenlegi állapot környezetvédelmi szempontból szabálytalan, ezért a jövőben nem fenntartható.

A község lakóinak túlnyomó része a csatornázás előkészületei során példamutató módon együttműködött a cél érdekében létrehozott Víziközmű Társulattal, ezáltal településünk a szomszédos településekhez képest jóval előrébb tart a csatornázás területén.

Hangsúlyozni szeretnénk, az előtakarékossági befizetések fontos elemei a szennyvízberuházás megvalósításának finanszírozásában. Kérjük a Tisztelt Lakosságot, a díjat a jövőben is a szerződés szerinti ütemezéssel fizessék.  
Felhívjuk azon lakosaink figyelmét, akik előtakarékossággal nem teljesítik, teljesítették kötelezettségüket, vegyék fel a kapcsolatot a Víziközmű Társulattal, hogy kötelezettségüknek most hogyan tudnak eleget tenni! A víziközmű társulati hozzájárulás minden ingatlan esetében kötelező!
A szennyvízberuházás megvalósulása az egyetlen módja a talajterhelési bírság fizetési kötelezettség kivédésének. Valamennyiünk számára könnyen kiszámítható az ingatlanát veszélyeztető talajterhelési bírság összege! A számítás módja a vízórán mért felhasznált ivóvíz m3-e szorozva 1.200 Ft-tal/hónap. A 2011. évi CCI. törvény 234. §-a módosította a környezetterhelési díjról szóló 2003. évi LXXXIX. törvény 12. §. (3) bekezdésében foglaltakat, mely a talajterhelési díj egységdíjának mértékét a korábbi 120 Ft/m3 helyett 1.200 Ft/m3 összegben határozta meg.

Ez a díjemelkedés azokat érinti, akik megtehetnék – hiszen utcájukban kiépül a csatorna –, mégsem csatlakoznak rá a csatornahálózatra, mert így próbálnak meg spórolni. Jó esetben a szippantós valamennyi szennyvizet elszállít, de vélhetően nem annyit, amennyi keletkezik, a többi valamilyen úton-módon eltűnik a talajban, szennyezve a környezetet. Ezért már évek óta kivethető a talajterhelési díj, mely a környezetterhelési díjak egyike, s amelyet „a környezet és természet védelme, terhelésének mérséklése, a környezethasználóknak a környezet és természet megóvását szolgáló tevékenységre való ösztönzése, valamint a környezet- és természetvédelem költségvetési forrásainak biztosítása érdekében” fogadott el 2003-ban az Országgyűlés.

Felhívás parlagfű elleni védekezésre
Az élelmiszerláncról és hatósági felügyeletéről szóló 2008. évi XLVI. törvény 17. §. (4) bekezdése értelmében „(4) A földhasználó köteles az adott év június 30. napjáig az ingatlanon a parlagfű virágbimbójának kialakulását megakadályozni, és ezt követően ezt az állapotot a vegetációs időszak végéig folyamatosan fenntartani.”
Határidő után a védekezések ellenőrzését a körzeti Földhivatalok végzik. A fertőzött területek ismeretében a területileg illetékes Növény és Talajvédelmi Szolgálatok és a település jegyzője – közérdekű védekezést rendelnek el, mely azonnal végrehajtható. A közérdekű védekezések teljes költségét a földhasználó, földtulajdonos köteles megtéríteni. A költségek meg nem fizetésük esetén adók módjára behajthatók!
A közérdekű védekezés elrendelése mellett a növényvédelmi hatóság növényvédelmi bírságot szab ki azzal szemben, aki a károsító elleni védekezési kötelezettségét elmulasztja. A bírság mértéke a terület nagyságától és a gyomosodás mértékétől függően 15.000 Ft-tól 15.000.000 Ft-ig terjed.
Állattartással kapcsolatos felhívás

Felhívjuk a lakosság figyelmét, hogy az állattartás során keletkezett szerves trágyát mindenki szakszerűen tárolja, illetve folyamatosan gondoskodjon a trágya szántóföldre történő kiszállításáról. Ugyanígy szükséges gondoskodni a rágcsáló-irtásról is, mert sajnálatos módon a település belterületéről is érkezett bejelentés a patkányok elszaporodásáról, melyek a tisztán és rendben tartott telkekre is átjárnak. Mindezekkel megelőzhetőek azok a szomszédpanaszok, melyek hatósági eljárásokat vonnak maguk után.
Felhívjuk továbbá a lakosság figyelmét az állatok tartásáról szóló 24/2000.(XII.01.) számú önkormányzati rendeletben foglalt Eb-tartási szabályok betartására:
„7. §. (1) A tulajdonos úgy köteles ebét tartani, hogy az más testi épségét, egészségét ne veszélyeztesse, a szomszédos lakók nyugalmát ne zavarja, s anyagi kárt ne okozzon se személynek, se közösségnek. E rendelkezés megsértése esetén a tartás feltételhez köthető, illetve megtiltható.

8. §. Közterületen, illetve a lakóház közös használatú helyiségeiben s annak udvarán az ebet biztonságos vezetésre alkalmas pórázon kell vezetni.

9. §. (1) Tilos ebet beengedni, bevinni, illetve ott tartani:

b) Üzletbe, vásár vagy piac területére, vágóhídra, élelmiszer-feldolgozó üzembe, élelmiszer raktárba,

c) oktatási, egészségügyi, szociális, kulturális, sportintézmény területére,

d) közintézmény területére, épületébe,

e) játszótérre, homokozók területére.

10. §. (1) Ha az állattartó nem kívánja az állatot tovább tartani, köteles annak megfelelő elhelyezéséről (eladás, elajándékozás) gondoskodni.

(3) A község területén talált gazdátlan, kóbor, illetve közterületen szabadon engedett ebek befogására és elszállítására a gyepmesteri feladatot ellátó vállalkozó felé a Polgármesteri Hivatal intézkedik.”
valamint a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény alábbi rendelkezéseire:

„147. Veszélyeztetés kutyával 193. §. (1) Aki a felügyelete alatt álló kutyát a) bek. a település belterületén felügyelet nélkül bocsátja közterületre, vagy kóborolni hagyja, szabálysértést követ el.”
Ezúton tájékoztatjuk a Tisztelt Lakosságot, hogy a településen élő ebek nyilvántartásba vétele azon jogszabály alapján történik, mely szerint az önkormányzatoknak 3 évente az ebeket nyilvántartásba kell vennie, így hangsúlyozni kívánjuk, hogy a felmérés célja nem az ebadó bevezetése.
Eboltás
Értesítjük a lakosságot, hogy az ebek veszettség elleni kötelező védőoltását 2012. évben az alábbiakban felsorolt helyeken és időpontokban tartjuk meg. Az oltásra minden három hónapos kort betöltött ebet kötelező felvezetni. A 81/2002.(IX.4.) FVM rendelet 8. §. (2) bekezdés értelmében a veszettség elleni immunizálással egyidejűleg kötelező az eb széles spektrumú féreghajtó szerrel történő kezelése. A két kezelés együttes összege: 2.500 Ft ebenként, amit a helyszínen kell megfizetni. Az elveszett, elhullott ebeket az oltás helyén a nyilvántartásból töröltetni kell. A veszettség elleni védőoltás igazolására a Bizottság 2003. november 26-i 2003/803/EK határozatának melléklete egységes európai állatútlevelet vagy a 164/2008.(XII.20.) FVM rendelet szerinti egyedileg sorszámozott Kisállat Egészségügyi Könyvet ír elő. Kérjük, hogy oltáskor hozzák magukkal, az egészségügyi könyvvel nem rendelkező ebek részére oltáskor kiállítjuk a Kisállat Egészségügyi Könyvet. A Kisállat Egészségügyi Könyv ára 300 Ft/db, amit szintén a helyszínen kell kifizetni. Az ebek védőoltását a tulajdonos kérésére bejelentés alapján az összevezetéses oltást követő időszakban az állat tartási helyén is elvégezzük.

SZERVEZETT OLTÁSI IDŐPONTOK

    2012. május 08. (kedd): 




2012. május 09. (szerda):

½  8 óra  Zöldfa és Kossuth u sarok



½  8 óra  Sportpálya

     9 óra  Rákóczi és Május 1. u. sarok


½ 10 óra Kossuth és Zója u. sarok
   11 óra Gorkij u. 9. sz. előtt

   2012. május 10. (csütörtök): 



        PÓTOLTÁS:
½   8 óra  Almajor /Vágóhíd mellett/



2012. május 18. (péntek):
½   9 óra  Újfalu /Vízmű előtt/



8-10 óra Sportpálya

½ 10 óra  Négyestelepi bolt




10-11  óra Négyestelepi bolt

½ 11 óra  Sebők tanya

Sírhelyek újraváltása

A sírhelyek újraváltása folyamatosan történik a Polgármesteri Hivatal 12. sz. helyiségében. Az idén az 1982-ben, vagy azt megelőzően váltott sírhelyek újraváltása esedékes.  

Általános tájékoztató a lomtalanításról

Hogyan történik a lomtalanítás?

A lomtalanítást a Felső-Bácskai Hulladékgazdálkodási Kft. végzi, gyűjtőjáratszerűen, útvonalterv alapján.

A lomtalanítás reggel 7 órától kezdődik, és tart az aznapi útvonaltervben szereplő utcák befejezéséig.
Milyen hulladékokat lehet kihelyezni?

     - nagy térfogatú lomok (pl. bútorok),

 - fém-, fa-, papír-, műanyaghulladékok,

 - zöldhulladékok (faág, nyesedék stb.).
Veszélyes hulladékok (elemek, akkumulátorok, festékek, lakkok, ragasztók, oldószerek, savak, lúgok, növényvédő szerek,  veszélyes anyagokkal szennyezett csomagolási hulladékok), gumiabroncsok, háztartási nagy- és kisgépek/mosógép, porszívó stb., információs és távközlési, valamint szórakoztató elektronikai berendezések és minden egyéb veszélyes hulladéknak minősülő anyagok) nem kerülnek elszállításra!

Hova és hogyan kell kihelyezni a hulladékokat? 
A lomhulladékot – a közterület-foglalás szabályait betartva – az ingatlan előtti közterültre kell kihelyezni, úgy, hogy azt a begyűjtést végző gépjármű meg tudja közelíteni és a rakodás biztonságosan és balesetmentesen legyen elvégezhető.
A kis térfogatú hulladékokat összekötött zsákban (max. 25 kg), a növényi eredetű hulladékokat kévébe összekötve kérjük kihelyezni! A földre ömlesztett „kupacolt” törmeléket nem szállítják el! A zsákok megtöltésénél figyelni kell arra, hogy azok kézi erővel mozgathatóak legyenek! A fentiektől eltérő módon kihelyezett hulladékokat nem szállítják el!
Lomtalanítás ideje:
    2012. május 21.

         HÉTFŐ:

· FELSZABADULÁS U. (Arany J. u. végéig)
elsza. (Arany J. u. végéig)

· ARANY J. U.

· GORKIJ U.

· KOSSUTH L. U. (Felszabadulás 

      u-tól K-re eső része)

· ZÓJA U.

· TOLDI U.

· DÓZSA GY. U.

· PETŐFI S. U. (Arany J. u. és a

      Kossuth L. u. közti    

      rész)

· HATÁR U.

· MUNKÁCSY U.

      2012. május 22.

            KEDD:

· BABA U.

· FELSZABADULÁS U. – PIACTÉR

· FELSZABADULÁS U. (Arany J. utcától D-re eső része)

· HUNYADI U.

· ISKOLA U.

· LIGET KÖZ

· RÓZSA U.

· SALLAI U.

· TÁNCSICS M. U. 
· TAVASZ U.

       2012. május 23. 

              SZERDA:

· AKÁCFA U.

· ÁPRILIS 4. U.

· FENYŐFA U.

· HÁRSFA U.

· KODÁLY U. (Április 4. utcáig)

· KOSSUTH L. U. (Felszabadulás 

       utcától Ny-ra  

       eső része)

· MÁJUS 1. U. (Április 4. utcáig)

· PETŐFI S. U. (Arany J. utcától 

      D-re eső része)

· SPORT U. 
· KÖLCSEY U.

· ZÖLDFA U. (Április 4. utcáig)

2012. május 24. 

        Csütörtök:

· ADY E. U.

· Bartók B. U.

· DÉRYNÉ U.

· JÓKAI U.

· JÓZSEF A. U.

· KODÁLY U. (Április 4. u-tól

      D-re eső része)

· ÚJFALU (kb. 30-35 ingatlan – 

      körforgalom után balra)

· VERÉB U.

· ZÖLDFA U. (Április 4. u-tól 

       D-re eső része)   
· Négyestelep (a kocsmával szemben balra)
2012. május 25. 
                Péntek: 
· CSAP U.

· HÁMÁN KATÓ U.

· KÁLLAI ÉVA U.

· MÁJUS 1. U. (Április 4. u. és a 

      Kállai Éva u. közötti szakasz)

· MARX U.

· NAP U.

· ORGONA U.

· PARK U.

· RÁKÓCZI U.

· VIRÁG 

Hírek a Sallai István Általános Iskolából

A 2011/12-es tanév iskolánknak számos sikert hozott:

· Területi mesemondó találkozó: Szász Hanga III. helyezés 

· Oromhegyesi Népmesemondó Verseny: Szász Hanga I. helyezés 

· Területi szavalóverseny: Horváth Kristóf III. helyezés 

· Területi szavalóverseny: Kücükali Deniz I. helyezés 

· Területi szavalóverseny: Horváth Kitti III.helyezés 

· Ének-zene megyei verseny: csapatban: Szerencsés Zsófia, Hurtony Dóra, Huszár Anett I. helyezés 

· Ének-zene Dél-alföldi régióban: III helyezést értek el. 

· Országos Apáczai Komplex Verseny: Flaisz Anna, Márta Renáta, Tiegelmann Sándor Bálint 21. helyezés 

· Országos Nyelvtan Verseny: Tiegelmann Sándor Bálint 22. helyezés

Április hónapban sikeres Egészségnevelési hetet tartottunk. 

Az iskola életét követhetik képekben a Facebook SIKK oldalán.

2012. június 16-án 9 órakor tartjuk évzáró és ballagási ünnepségünket.

Hírek a Napraforgó Óvodából
A Napraforgó Óvoda tavaszi rendezvényei, programjai:

· 2012. április 19-én megrendezésre került óvodánkban a kistérségi mesemondó délelőtt, melyen tompai, kelebiai és kisszállási nagycsoportosok közül választott gyerekek (12 gyermek) vettek részt.
· 2012. május 9-én rendezzük meg az óvodánk udvarán a gyereknapot, melyet pályázati forrásból bonyolítunk. Meglepetés játékokkal, ügyességi versenyekkel, bográcsos főzéssel tesszük színessé a délelőttöt. Szeretettel várunk minden szülőt gyermekével, azokat is akik, ősszel kezdik az óvodát!
· A nagycsoportos gyermekek szüleikkel és a csoportos óvónénikkel, dajka nénivel kirándulást szerveznek a Fővárosi Nagycirkuszba 2012. május 17-én.
· Óvodai szintű kirándulást szervezünk 2012. május 31-én a palicsi állatkertbe. A részvétel a gyermekek számára ingyenes.
· 2012. június 9-én 900-tól rendezzük a nagycsoportosok ballagó, évzáró műsorát.
· A takarítási szünet várhatóan augusztus hónapban lesz.
· A 2012-2013-as nevelési évre felvett gyermekek száma 19 fő. Az óvodai gyermeklétszám várhatóan 73 fő lesz. 
Hírek a Művelődési Ház és Könyvtárból
1.
Kedves Gyerekek!

Június 3-án ismét lesz Községi Gyermeknap. A hagyományos programok mellett  légvár és csúszda is működni fog. Meglepetés vendég is érkezik hozzánk. Figyeljétek a plakátokat, várunk benneteket szeretettel.

2.

Augusztus 3-án pénteken ismét nemzetközi néptánc csoportok érkeznek Kisszállásra. Igazi különlegességek, karib-tengeri táncosok, szicíliai zenekar és táncosok is érkeznek hozzánk. Részletek a plakátokon.

3.
A könyvtár a Külügyminisztériumnál Uniós pályázatot nyert, az Unióval kapcsolatos könyveket lehet kölcsönözni, várjuk olvasóinkat.

Tájékoztató a Polgármesteri Hivatal ügyfélfogadási rendjéről
Az önkormányzati intézményben dolgozók munkaidejének csökkenését követően 2011. március 1-től a Polgármesteri Hivatal munkarendje és ügyfélfogadási rendje is módosításra került:

 A hivatal munkarendje:
Hétfőtől   –   csütörtökig:
7,30  -  15  óráig
( ebédszünet  30 perc )

Pénteken:


7,30  -  12,30  óráig.

A hivatal ügyfélfogadási rendje:
Tisztségviselők:

- Polgármester:
kedd        
13 -15 óráig




- Címzetes Főjegyző:
kedd

  8-12 óráig.

Polgármesteri Hivatal dolgozói:

hétfő

ügyfélfogadás nincs

kedd

8 - 12 óráig

szerda

8 - 12  óráig és 13-15 -ig








csütörtök
ügyfélfogadás nincs








péntek

8 - 12 óráig

Kisszállás, 2012. május 3.








Kisszállás Község Önkormányzat 

Képviselő-testülete

